Diari Oficial de la Generalitat Valenciana


Sumari del DOGV 4987, del 18-04-2005 (2005/3896)

Informació pública del programa d'actuació integrada per a la gestió directa de la unitat d'execució de sòl urbà (magatzems i serveis) del camí de Massalfassar i del projecte d'urbanització i expedient d'imposició de quotes d'urbanització del camí Vell de Massalfassar.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4987

Data del DOGV
:   18-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3896


Organisme emissor
:   Ajuntament de Museros

Tipus de document
:   Anunci

Informació pública del programa d'actuació integrada per a la gestió directa de la unitat d'execució de sòl urbà (magatzems i serveis) del camí de Massalfassar i del projecte d'urbanització i expedient d'imposició de quotes d'urbanització del camí Vell de Massalfassar. [2005/F3896]
  
Per la Resolució de l'Alcaldia número 7/2005, de 10 de febrer de 2005, i en virtut del que disposa l'article 45 de la Llei 6/1994, Reguladora de l'Activitat Urbanística, s'acorda:
  
Primer. Iniciar els tràmits administratius corresponents, i sotmetre a informació pública els documents urbanístics següents, els quals han estat elaborats d'ofici per l'Oficina Tècnica Municipal:
  
a) Programa d'actuació integrada per a la gestió directa de la unitat d'execució de sòl urbà (magatzems i serveis) del camí de Massalfassar, amb els documents següents:
  
1. Memòria del programa d'actuació integrada.
  
2. Pla de reforma interior.
  
3. Document d'homologació.
  
4. Projecte d'urbanització.
  
5. Projecte de reparcel·lació.
  
b) Projecte d'urbanització i expedient d'imposició de quotes d'urbanització del camí Vell de Massalfassar.
  
Segon. La informació pública s'anunciarà mitjançant edicte publicat en un periòdic de la Comunitat Valenciana i, posteriorment i simultàniament, en el Diari Oficial de la Generalitat Valenciana. S'hi podran presentar al·legacions i alternatives tècniques durant un termini de 20 dies hàbils a l'alternativa tècnica de programa comprensiva de la documentació anteriorment esmentada, comptats a partir del dia següent a la publicació d'aquest anunci en el Diari Oficial de la Generalitat Valenciana i d'acord amb l'article 44 i següents de la Llei Reguladora de l'Activitat Urbanística.
  
Tercer. Així mateix, s'hi podran presentar proposicions juridicoeconòmiques, durant els cinc dies següents al venciment del termini d'exposició pública de les alternatives tècniques que s'hagueren presentat. Si, durant els 10 primers dies dels 20 anteriorment esmentats cap persona física o jurídica es comprometera a presentar alternativa tècnica de programa substancialment diferent de la inicial i prestara caució d'això, els terminis quedarien prorrogats 20 dies més.
  
Quart. L'acte d'obertura de pliques es realitzarà el dia hàbil següent a la finalització del termini per presentar-les, i s'alçarà acta del seu resultat i desenvolupament. També, podrà ser objecte de consulta i al·legació pels interessats durant els 10 dies hàbils següents al de l'obertura.
  
Cinqué. Exclusivament per als documents de planejament incorporats al programa (programa i document d'homologació), s'estableix un termini d'informació pública d'un mes a partir de l'última publicació de l'edicte anteriorment esmentat.
  
Sisé. Sol·licitar, del Registre de la Propietat de Moncada, el certificat registral de domini i càrregues dels titulars afectats pel procediment reparcel·latori, d'acord amb el que estableix l'article 69.1 de la Llei Reguladora de l'Activitat Urbanística.
  
Seté. Remetre un avís amb el contingut d'aquest acord, i abans de la publicació de l'edicte, al domicili fiscal dels que consten al cadastre com a titulars de drets afectats per l'actuació proposada; com també, notificar als propietaris interessats en l'expedient de referència.